После Другог светског рата, у време брисања националних одредница у сомборским културним удружењима, Мађарска грађанска касина названа је КУД "Петефи Шандор". У здању Касине су, у време Мађарске револуције 1956. године, биле смештене избеглице из Мађарске. Старо име Касини је враћено 2002. године, када је у дворишту њеног здања постављена и спомен-плоча Јожефу Швајдлу, рођеном Сомборцу и генералу мађарске војске из времена Мађарске грађанске револуције 1848/49. године.